80 ปี วงดนตรีสุนทราภรณ์ กับเพลงอมตะ ครูเอื้อ
วันนี้ (13 ตุลาคม 2562) เป็นวันสำคัญยิ่งวันหนึ่งสำหรับพสกนิกรชาวไทยทั้งปวงที่ยังรำลึกถึงพระมหากรุณาธิคุณอันใหญ่หลวงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาโดยตลอดและได้ร่วมกันจัดงานถวายความจงรักภักดีอย่างพร้อมเพรียงทั่งประเทศ,พระราชกรณียกิจจากโครงการในพระราชดำริต่างๆของพระองค์ท่าน ยังคงก่อประโยชน์อย่างยิ่งยวดต่อพสกนิกรชาวไทย ทั้งในท้องถิ่นทุรกันดารอันห่างไกลและในเมืองใหญ่อันเจริญรุ่งเรือง เช่น กรุงเทพมหานครตราบเท่าทุกวันนี้,พระราชดำรัสและพระบรมราโชวาทที่ทรงแนะนำสั่งสอนให้ประพฤติแต่ความดีงาม รู้รักสามัคคีและอุทิศตนแก่ชาติบ้านเมือง ในโอกาสต่างๆยังคงกึกก้องอยู่ในความทรงจำของปวงประชาเสมอมา,แม้ ณ กาลปัจจุบันพระองค์ท่านจะเสด็จสู่สรวงสวรรคาลัยครบ 3 ปีแล้ว แต่พสกนิกรชาวไทยยังคงสำนึกในพระมหากรุณาธิคุณ อันหาที่เปรียบมิได้อยู่ตลอด และจะสำนึกไปตราบกาลนิรันดร์ โดยไม่มีเสื่อมคลาย,สำหรับเรื่องราวที่จะเขียนถึงในวันนี้ จะเกี่ยวกับบุคคลสำคัญของโลก ที่ได้รับการยกย่อง โดยยูเนสโกอีกท่านหนึ่ง และเป็นบุคคลที่ได้รับพระมหากรุณาธิคุณจากในหลวงรัชกาลที่ 9 มาเป็นเวลายาวนานตราบจนวาระสุดท้ายของบุคคลผู้นี้,ได้แก่ ,ครู เอื้อ สุนทรสนาน, หรือที่รู้จักกันในนามของ ,สุนทราภรณ์, ผู้ก่อตั้งวงดนตรี ,สุนทราภรณ์, อันโด่งดัง ซึ่งทุกวันนี้แม้ตัวคุณครูเองจะจากไปหลายปีแล้ว แต่วงดนตรีของท่านก็ยังคงอยู่ รวมทั้งเพลงต่างๆที่คุณครูแต่งหรือร่วมแต่งไว้กว่า 2,000 เพลง ก็ยังคงความไพเราะและเป็นอมตะ ได้รับการบรรเลงขับร้องจากนักร้องรุ่นหลังๆเรื่อยมา โดยไม่มีวี่แววว่าประชาชนจะหลงลืมเพลงเหล่านี้แต่อย่างใดเลย,ครูเอื้อเกิดเมื่อวันที่ 21 มกราคม พ.ศ.2453 ที่อำเภออัมพวา จังหวัดสมุทรสงคราม ถึงแก่กรรมเมื่อวันที่ 1 เมษายน พ.ศ.2524 และได้รับการยกย่องจากยูเนสโก ให้เป็นบุคคลสำคัญของโลก ในสาขาวัฒนธรรมดนตรีไทยสากล ในวาระครบรอบ 100 ปีชาตกาล เมื่อ พ.ศ.2552,ท่านก่อตั้งวงดนตรี ,สุนทราภรณ์, เมื่อวันที่ 20 พฤศจิกายน พ.ศ.2482 ขณะดำรงตำแหน่งหัวหน้าวงดนตรีกรมโฆษณาการ หรือกรมประชาสัมพันธ์ในปัจจุบัน ครูเอื้อไม่ประสงค์จะใช้วงดนตรีของทางราชการไปรับงานแสดงส่วนตัว จึงได้ดำริจัดตั้งวงดนตรี ,สุนทราภรณ์, ขึ้น เพื่อรับบรรเลงตามสถานที่ต่างๆในเวลานอกราชการ,คำว่า ,สุนทราภรณ์, ได้มาจากการนำนามสกุลท่อนแรกของท่าน คือ ,สุนทร, มาสนธิกับชื่อสุภาพสตรีอันเป็นที่รักของท่าน ได้แก่ ,อาภรณ์, (กรรณสูต) กลายเป็น ,สุนทราภรณ์, ซึ่งเป็นทั้งชื่อวงดนตรีและนามแฝงในการขับร้องเพลงของท่านควบคู่กันไป,เพลงของสุนทราภรณ์มีทุกแนว นับตั้งแต่เพลงปลุกใจ เพลงสดุดีเทอดพระเกียรติ เพลงประจำสถาบันต่างๆ มาจนถึงเพลงรักเพลงคติธรรมชีวิต ไปจนถึงเพลงรำวงและลีลาศอันสนุกสนาน,หลายๆเพลงยังคงความอมตะและได้รับความนิยมสืบเนื่องจนกลายเป็นสมบัติของชาติเคียงคู่สังคมไทยตราบเท่าทุกวันนี้ ได้แก่ เพลงเทศกาลต่างๆ เช่น เริงสงกรานต์, รำวงสงกรานต์, รำวงลอยกระทง, สวัสดีปีใหม่, รื่นเริงเถลิงศก, รำวงปีใหม่ ฯลฯ เป็นต้น,ไม่เพียงแต่จะเป็นที่รู้จักในประเทศไทยเท่านั้น เพลง ,รำวงลอยกระทง, ของท่านยังเป็นที่รู้จักไปทั่วโลก ในฐานะเพลงสัญลักษณ์เพลงหนึ่งของประเทศไทย และเล่ากันว่าในการเสนอชื่อท่านต่อยูเนสโก เพื่อให้ยกย่องเป็นบุคคลสำคัญของโลกนั้น หากผลงานของบุคคลสำคัญเป็นที่รู้จักในต่างประเทศด้วย ก็จะได้รับการพิจารณา เป็นพิเศษ,ทางฝ่ายไทยจึงแนบเทปเพลง ,รำวง ลอยกระทง, ไปด้วย เมื่อเปิดขึ้นคณะกรรมการพิจารณาก็ยิ้มทันที เพราะรู้จักเพลงนี้กันทุกคน,ครูเอื้อ สุนทรสนาน, ได้รับพระราชทานเพลงพระราชนิพนธ์ ,มหามงคล, จากในหลวงรัชกาลที่ 9 เป็นเพลงเปิดวงในโอกาสฉลองครบรอบปีที่ 20 แห่งการตั้งวง เมื่อ พ.ศ.2502 และทางวงดนตรีสุนทราภรณ์ก็ได้อัญเชิญบรรเลงเป็นเพลงเปิดวงแม้จนทุกวันนี้,เมื่อครั้งวงดนตรีสุนทราภรณ์มีอายุครบ 30 ปี ใน พ.ศ.2512 ,ในหลวงรัชกาลที่ 9, ได้พระราชทานพระราชวโรกาสให้ครูเอื้อ สุนทรสนาน นำนักร้อง นักดนตรี และนักเรียนจากโรงเรียนสุนทราภรณ์การดนตรี เข้าเฝ้า ณ พระตำหนักจิตรลดารโหฐาน ทรงพระสุหร่าย ทรงเจิม และพระราชทานเหรียญเสมาทองคำ ,ภปร., แก่หัวหน้าวง นับเป็นพระมหากรุณาธิคุณล้นพ้นแก่ครูเอื้อ,ในงานฉลอง 70 ปี ของการตั้งวงดนตรีสุนทราภรณ์ เมื่อ พ.ศ.2552 นาย ,แก้วขวัญ วัชโรทัย, เลขาธิการพระราชวังใน พ.ศ.ดังกล่าว ได้กล่าวไว้ว่า วงดนตรีสุนทราภรณ์ถือเป็นวงในพระราชสำนัก เพราะได้บรรเลงดนตรีถวายต่อเนื่องเป็นเวลาหลายสิบปี,เมื่อครูเอื้อถึงแก่กรรม ก็ได้รับพระมหากรุณาธิคุณจากในหลวงรัชกาลที่ 9 เสด็จพระราชดำเนินไปพระราชทานเพลิงศพด้วยพระองค์เอง ณ วัดเทพศิรินทราวาส นับเป็นศิลปินคนที่ 2 และคนสุดท้ายที่ได้รับพระมหากรุณาธิคุณจากพระองค์,เนื่องในโอกาสครบรอบปีที่ 80 ของวงดนตรีสุนทราภรณ์ ในเดือนพฤศจิกายนที่จะมาถึงนี้ จะมีการแสดงพิเศษเฉลิมฉลองในวันเสาร์ที่ 23 และวันอาทิตย์ที่ 24 พฤศจิกายน เวลา 14.00 น. ทั้ง 2 วัน ณ ,โรงละครอักษรา, คิง เพาเวอร์ รางน้ำ โดยมีคุณ ,เอมอร ศรีวัฒนประภา, เป็นประธานจัดงาน และจะมีนักร้องรุ่นใหม่ เช่น ,กัน-นภัทร, นัททิว, และ ,พริม พริตา, มาร่วมด้วย ส่วนนักร้องรุ่นเก่าคู่บารมีของวงสุนทราภรณ์จะมาร่วมหลายท่าน รวมทั้ง ,สุปาณี พุกสมบุญ, วัย 95 ปี และ ,รวงทอง ทองลั่นธม, วัย 82 ปี,มีข่าวว่าบัตรจำหน่ายไปเกือบหมดแล้ว ผู้สนใจเข้าร่วมในงานฉลองครั้งนี้ลองติดต่อหาข้อมูลได้ที่ศูนย์บริการสุนทราภรณ์ 08–1285– 1427 นะครับเผื่อจะมีเหลืออยู่บ้าง.,ซูม
บุคคลสำคัญของโลก ที่ได้รับการยกย่อง โดยยูเนสโกอีกท่านหนึ่ง และเป็นบุคคลที่ได้รับพระมหากรุณาธิคุณจากในหลวงรัชกาลที่ 9 มาเป็นเวลายาวนาน
ในหลวงรัชกาลที่ 9,สุนทราภรณ์,ครูเอื้อ สุนทรสนาน,ยูเนสโก,บุคคลสำคัญของโลก,ซูมซอกแซก,ซูม